My Vegetariese Fees in Phuket | SARIE
My Vegetariese Fees in Phuket	deur Phyllis Green
In Thailand word daar baie fees gevier. Lourika Reinders deel haar gunsteling fees in fotos. Oktober word die Vegetariese Fees landwyd gevier, maar die grootste viering daarvan is in Phuket. Die fees is ook bekend as die "Tesagan Gin Je" of die "Nine Emperor Gods Festival". Dis vol tradisie en opwinding. Alle plaaslike inwoners neem nie deel aan die fees nie, dis meesal Thai mense wat van Chinese afkoms is, wat sowat 30% van die bevolking is.Die fees het in 1825 ontstaan nadat Chinese teaterkunstenaars in Thailand kom optree het en 'n siekte onder hulle uitgebreek het. Hulle het hulself genees deur 'n streng en spesiale vegetariese dieet te volg. Deesdae is dit 'n opwindende gebeurtenis. As jy nog nie so iets beleef het nie, maak jouself reg vir 'n skok.
Nadat alle 'piercings' gedoen is volg die straatoptog. Mense ry met vragmotors en karre tot in die midde-dorp waar almal dan begin stap – die daaglikse staptog is 10 km.
Net die braafste jong mans is bereid om die afbeeldings van hul gode deur die strate te dra. Die vuurwerke maak ongelooflike foto's. Ek raai jou aan om 'n mondskerm, sonbril en oorpluisies te dra gedurende die optog.
Wanneer die Mah-song deur die geeste aangeraak word, voel hulle glo geen pyn nie. Mens sien hoe hulle koppe heen en weer skud en ruk en hul oë dop om. Hier masseer een van die Mah-song 'n plaaslike Thai om hom te genees van pyn. FOTO: Lourika Reinders